Ericu950/Stoicheia-meter-silver huggingface dataset:
δαιδαλέον πυκινόν πολυόμφαλον ἀντία δαἴγλη
χαλκοῦ ἀποθρώσκει φαεθοντιάς αἶψα δὀπίσσω
κλινομένης ἀκτῖνος ἀπαστράπτει πολὺς αἰθήρ
ἵπποις γὰρ περίαλλα φύσις πόρε τεχνήεσσα
ἡμερίων κραδίην καὶ στήθεσιν αἰόλον ἦτορ
αἰὲν γινώσκουσιν ἐὸν φίλον ἡνιοχῆα
καὶ χρεμέθουσιν ἰδόντες ἀγακλυτὸν ἡγεμονῆα
καὶ πολέμοισι πεσόντα μέγα στενάχουσιν ἑταῖρον
ἵππος ἐν ὑσμίνῃ ῥῆξεν ποτὲ δεσμὰ σιωπῆς
καὶ φύσιος θεσμοὺς ὑπερέδραμε καὶ λάβεν ἠχὴν
ἀνδρομέην καὶ γλῶσσαν ὁμοίϊον ἀνθρώποισιν
ἵππος ἐνυαλίοιο Μακηδονίου βασιλῆος
Βουκεφάλας ὅπλοισιν ἐναντία δηριάασκεν
ἵππος ἐπ ἀνθερίκων ἔθεεν κούφοισι πόδεσσιν
ἄλλος ὑπὲρ πόντοιο καὶ οὐ στεφάνην ἐδίηνεν
ἵππος ὑπὲρ νεφέων Χιμαροκτόνον ἤγαγε φῶτα
καὶ χρεμέθων ποτὲ πῶλος ὑφ ἡνιόχοιο δόλοισι
θήκατο τῶν Περσῶν Ἀσιηγενέων βασιλῆα
ἔξοχα δαὖ τίουσι φύσιν τὸ δὲ πάμπαν ἄπυστον
ἐς φιλότητα μολεῖν τὴν οὐ θέμις ἀλλὰ μένουσιν
ἄχραντοι μυσέων καθαρῆς τἐράουσι Κυθείρης
ἔκλυον ὡς προπάροιθε πολυκτεάνων τις ἀνάκτων
καλὸν ἔχεν πεδίοις ἵππων ἀγελαῖον ὅμιλον
τοὺς πάντας μετέπειτα δαμασσαμένη προθελύμνους
ἱππαλέη νοῦσος πρόλιπεν δύο μητέρα μούνην
καὶ μητρὸς φιλίης ὑπομάζιον εἰσέτι πῶλον
αὐτὰρ ἐπεὶ μέγας ἦν πειρᾶτο σχέτλιος ἀνὴρ
μητέρα παιδὸς ἑοῖο παρ ἀγκοίνῃσι βαλέσθαι
τοὺς δὡς οὖν ἐνόησεν ἀναινομένους φιλότητα
καὶ γάμον ἀμφοτέροισιν ἀπώμοτον αὐτίκ ἔπειτα
αἰνὰ τιτυσκόμενος δολίην ἐπὶ μῆτιν ὕφαινεν
ἐλπόμενος καλέειν γένος ἵπποισιν παλίνορσον
ἄμφω μέν πρώτιστα καλύψατο βυσσοδομεύων
ἄλλοισιν ῥινοῖς μετέπειτα δὲ χρῖσεν ἐλαίῳ
πᾶν δέμας εὐώδει κηώδεϊ ἔλπετο γάρ δὴ
ὀδμὴν ἡγήτειραν ἀμαλδῦναι φιλότητος
καὶ λάθεν ὦ μάκαρες ῥέζων κακά καὶ τετέλεστο
ξεῖνος ἀπόπτυστος θάλαμος στυγερώτατος ἵπποις
οἶος ἐν ἀνθρώποισιν ἐνυμφεύθη προπάροιθε
Καδμεῖος γάμος αἰνὸς ἀλήμονος Οἰδιπόδαο
οἱ δὅτε γυμνωθέντες ἑὴν ἄτην ἐνόησαν
λοξῇσίν τἄθρησαν ἀνιάζοντες ὀπωπαῖς
ἡ μὲν ἄρα τλήμων ἄγονον γόνον αὐτὰρ ὅ γαἶψα
αἰνόγαμος κακόλεκτρος ἀμήτορα μητέρα δειλήν
ὕψι μάλ ἠέρθησαν ἀμείλιχα φυσιόωντες
δεσμά τἀπορρήξαντες ἴτην μεγάλα χρεμέθοντες
οἷα θεοὺς μάκαρας μαρτυρόμενοι κακότητος
ἀράς τεὐχόμενοι πολυπήμονι νυμφευτῆρι
ὀψὲ δὲ μυρόμενοί τε καὶ ἄσχετον ἀΐσσοντες
ἀντιπέρην πέτρῃσιν ἑὰς κεφαλὰς ἐλόωντες
ὀστὰ συνηλοίησαν ἐὸν δἀπὸ φέγγος ἄμερσαν
αὐτοφόνοι κλίναντες ἐπ ἀλλήλοισι κάρηνα
ὧδε φάτις προτέροις κλέος ἵπποισιν μέγ ἀείδει
ἵππων δὅσσα γένεθλ ἀτιτήλατο μυρίος αἶα
ὠκύτατοι Σικελοί Λιλυβήϊον οἵτε νέμονται
καὶ τρικάρηνον ὄρος ὅθι τοι σκέπας Ἐγκελάδοιο
πυρσοῖς αἰθερίοισιν ἐρευγομένοιο κεραυνοῦ
Σικελικῆς Αἴτνης ἀνεκάχλασεν ἀέναον πῦρ
κραιπνότεροι Σικελῶν δέ παρ Εὐφρήταο ῥέεθρα
Ἀρμένιοι Πάρθοι τε βαθυπλόκαμοι τελέθουσιν
ἀλλ ἄρα καὶ Πάρθοισι μέγα προφέρουσιν Ἴβηρες
ὠκυτέροισι πόδεσσι κροαίνοντες πεδίοιο
κείνοισιν τάχα μοῦνος ἐναντίον ἰσοφαρίζοι
αἰετὸς αἰθερίοισιν ἐπιθύνων γυάλοισιν
ἢ κίρκος ταναῇσι τινασσόμενος πτερύγεσσιν
ἢ δελφὶς πολιοῖσιν ὀλισθαίνων ῥοθίοισι
τόσσον Ἴβηρες ἔασι θοοὶ πόδας ἠνεμόεντας
ἀλλ ὀλίγοι βαιοί τε μένος καὶ ἀνάλκιδες ἦτορ
καὶ δρόμον ἐν παύροισιν ἐλεγχόμενοι σταδίοισιν
εἴδεα δἀγλαόμορφα κλυτὸν δέμας ἀμφιέσαντο
ὁπλὴν δοὐ κρατερήν πηλότροφον εὐρυπέδιλον
Μαύρων δαἰόλα φῦλα πολὺ προφέρουσιν ἁπάντων
ἀμφὶ δρόμους ταναούς τε καὶ ἀμφὶ πόνους ἀλεγεινούς
καὶ Λίβυες μετὰ τοὺς δολιχὸν δρόμον ἐκτελέουσιν
ὅσσοι Κυρήνην πουλυψηφῖδα νέμονται
εἴδεα δἀμφοτέροισιν ὁμοίια πλὴν ὅσον αὖτε
μείζονες εἰσιδέειν Λίβυες κρατεροὶ γεγάασιν
ἀλλὰ δέμας δολιχοί πλευρῇσι γὰρ ἀμφὶς ἔχουσι
τῶν ἄλλων πλέονα σπαθίην κτένα τοὔνεκέν εἰσι
πάσσονες εἰσιδέειν καὶ κρείσσονες ἰθὺς ὀρούειν
ἐσθλοὶ δἠελίου φορέειν πυρόεσσαν ἐρωὴν
καί τε μεσημβρινὴν δίψους δριμεῖαν ἐνιπήν
ἵπποι Τυρσηνοὶ δὲ καὶ ἄπλετα Κρήσια φῦλα
ἀμφότερον κραιπνοί τε θέειν δολιχοί τε πέλονται
Μαύρων δὠκύτεροι Σικελοί Σικελῶν δέ τε Πάρθοι
καὶ χαροποὶ τελέθουσι καὶ ἔξοχον αἰγλήεντες
καὶ μοῦνοι μίμνουσι μέγα βρύχημα λέοντος
ἦ γάρ τοι θήρεσσιν ἐπ ἄλλοις ἄλλα γένεθλα
ἵππων ἄρμενα πολλὰ τά τοι φράζουσιν ὀπωπαί
στικτοπόδεσσ ἐλάφοις κυανώπεας ὁπλίζοιο
ἄρκτοισι γλαυκούς καὶ πορδαλίεσσι δαφοινούς
αἴθωνας δἵππους πυριλαμπέας ἀμφὶ σύεσσιν
αὐτὰρ ἐριγλήνους χαροποὺς χαροποῖσι λέουσι
κάλλεϊ δἐν πάντεσσι πέλει πανυπείροχος ἵππος
Νησαῖος τὸν ἄγουσιν ἐρικτέανοι βασιλῆες
καλὸς ἰδεῖν ἀταλός τε φέρειν ἐϋπείθεϊ δεσμῷ
βαιὸς μὲν κεφαλήν πολλὸς δὲ βαθύτριχα δειρήν
κυδιόων ἑκάτερθε μελιχρύσοισιν ἐθείραις
ναὶ μὴν ἄλλο γένεθλον ἐπήρατον ὠπήσαιο
στικτόν ἀρίζηλον τοὺς ὤρυγγας καλέουσιν
ἢ ὅτι καλλικόμοισιν ἐν οὔρεσιν ἀλδήσκουσιν
ἢ ὅτι πάγχυ θέλουσ ἐπὶ θηλυτέρῃσιν ὀρούειν
δοιὰ δἐπ ὠρύγγων τελέθει πολυανθέα κάλλη
τοὶ μὲν γὰρ δειρὴν καλλίτριχά τεὐρέα νῶτα
γεγράφαται δολιχῇσιν ἐπήτριμα ταινίῃσι
τίγριες οἷα θοοί κραιπνοῦ Ζεφύροιο γενέθλη
τοὶ δἄρ ἐϋτροχάλοισι περίδρομα δαιδάλλονται
σφραγῖσιν πυκινῇσιν ὁμοίϊα πορδαλίεσσι
τοὺς ἔτι νηπιάχους γράψαν τεχνήμονες ἄνδρες
αἰθομένῳ χαλκῷ ταναὴν τρίχα πυρσεύοντες
δηθάκι δἄλλα βροτοὶ πανεπίφρονα μητίσαντο
πῶλον ἐπιγράψαι καὶ νηδύϊ μητρὸς ἐόντα
ὢ πόσση κραδίη πόσση μερόπεσσι πέλει φρήν
ἔρξαν ὅπως ἐθέλουσι θέσαν πολυειδέος ἵππους
μητρὸς ἔτι γλαγερῇσι περισχομένους λαγόνεσσιν
ὁππότε θηλυτέρην γὰρ ἕλῃ φιλοτήσιος ὁρμὴ
ἵππον τἐγγὺς ἰόντα κλυτὸν μεγαλήτορα μίμνῃ
δὴ τότε δαιδάλλουσι πόσιν καλόν ἀμφὶ δὲ πάντῃ
πᾶν δέμας εὐστίκτοισι περὶ χροιῇσι γράφουσι
καὶ ποτὶ λέκτρον ἄγουσιν ἐπ ἀγλαΐῃ κομόωντα
ὡς δέ τις ἠϊθέων ὑπὸ νυμφοκόμοισι γυναιξὶν
εἵμασιν ἀργεννοῖσι καὶ ἄνθεσι πορφυρέοισι
στεψάμενος πνείων τε Παλαιστίνοιο μύροιο
ἐς θάλαμον βαίνησιν ὑμὴν ὑμέναιον ἀείδων
ὣς ἵππον σπέρχοντα γαμήλιά τε χρεμέθοντα
πρόσθεν ἑῆς ἀλόχοιο κλυτὸν πόσιν ἀφριόωντα
δηρὸν ἐρητύουσι φίλης λελιημένον εὐνῆς
ὀψέ δέ τοι μεθιᾶσιν ἐπήρατον ἐς φιλότητα
ἡ δὑποκυσαμένη πολυανθέα γείνατο παῖδα
νηδύϊ μὲν πόσιος γόνιμον θορὸν ἀείρασα
δεξαμένη μορφὴν δὲ πολύχροον ὀφθαλμοῖσι
τοῖά νυ κἀκεῖνοι τοῖσιν δόνακες μεμέληνται
μησάσθην πυκινοῖσι νοήμασιν ἰξευτῆρες
ὁππότε δαιδάλλουσι πεληϊάδεσσι νεοσσούς
εὖτε γὰρ ἐς φιλότητα θοαὶ τρήρωνες ἴωσι
μιγνύμεναι στομάτεσσι βαρυφθόγγοις ἀλόχοισι
δὴ τότε μῆτιν ὕφαινε κλυτὴν τιθασοτρόφος ἀνήρ
ἄγχι δὲ θηλυτέρῃσιν ἐθήκατο δαίδαλα πολλὰ
εἵματα πορφύρεα ταὶ δὲ κλιδὸν ὄσσε βαλοῦσαι
θυμὸν ἰαινόμεναι τίκτουσ ἁλιπόρφυρα τέκνα
ναὶ μὴν ὧδε Λάκωνες ἐπίφρονα μητίσαντο
αἷσι φίλαις ἀλόχοις ὅτε γαστέρα κυμαίνουσι
γράψαντες πινάκεσσι πέλας θέσαν ἀγλαὰ κάλλη
τοὺς πάρος ἀστράψαντας ἐν ἡμερίοισιν ἐφήβους
Νιρέα καί Νάρκισσον ἐϋμμελίην θὙάκινθον
Κάστορά τεὐκόρυθον καὶ Ἀμυκοφόνον Πολυδεύκην
ἠϊθέους τε νέους τοί τἐν μακάρεσσιν ἀγητοί
Φοῖβον δαφνοκόμην καὶ κισσοφόρον Διόνυσον
αἱ δἐπιτέρπονται πολυήρατον εἶδος ἰδοῦσαι
τίκτουσίν τε καλοὺς ἐπὶ κάλλεϊ πεπτηυῖαι
τόσσα μὲν ἀμφ ἵπποισιν ἀτὰρ κατάβηθι φίλη φρήν
οἶμον ἐπὶ σκυλάκων τόσσοι δἐπὶ πᾶσι κύνεσσιν
ἔξοχ ἀρίζηλοι μάλα τἀγρευτῆρσι μέλονται
Παίονες Αὐσόνιοι Κᾶρες Θρήϊκες Ἴβηρες
Ἀρκάδες Ἀργεῖοι Λακεδαιμόνιοι Τεγεῆται
Σαυρομάται Κελτοί Κρῆτες Μάγνητες Ἀμοργοί
ὅσσοι τΑἰγύπτοιο πολυψαμάθοισιν ἐπ ὄχθαις
βουκολίων οὖροι Λοκροί χαροποί τε Μολοσσοί
εἰ δέ νύ τοι κεράσαι φίλον ἔπλετο δοιὰ γένεθλα
εἴαρι μὲν πρώτιστα λέχος πόρσυνε κύνεσσιν
εἴαρι γὰρ μᾶλλον φιλοτήσια μέμβλεται ἔργα
θηρσί τε καὶ σκυλάκεσσι καὶ οὐλομένοισι δράκουσιν
ἠερίοις τὄρνισι καὶ εἰναλίοις νεπόδεσσιν
εἴαρι μὲν χολόεντος ἔχις πεφορυγμένος ἰοῦ
ἷκτο λέχος ποτὶ θῖνα θαλασσαίης ἀλόχοιο
εἴαρι πόντος ὅλος δὲ περισμαραγεῖ Κυθερείῃ
καὶ νέποδες γαμέοντες ἐπιφρίσσουσι γαλήνῃ
εἴαρι καὶ τρήρωνες ἐπιθύνουσι πελείαις
ἵπποι δἀγραύλοις ἐπὶ φορβάσιν ὁπλίζονται
ταῦροι δἀγροτέρας ἐπὶ πόρτιας ὁρμαίνουσι
καὶ κτίλοι εἱλικόεντες ἐν εἴαρι μηλοβατεῦσι
καὶ κάπροι πυρόεντες ἐπαιχμάζουσι σύεσσι
καὶ χίμαροι λασίῃσιν ἐφιππεύουσι χιμαίραις
καὶ δαὐτοῖς μερόπεσσιν ἐν εἴαρι μᾶλλον ἔρωτες
εἴαρι γὰρ πάνδημος ἐπιβρίθει Κυθέρεια
ἔθνεα σοὶ δὲ κυνῶν θαλαμηπολέοντι μελέσθω
ἄρμενά τἀλλήλοισιν ἐοικότα τἔξοχα φῦλα
Ἀρκάδας Ἠλείοις ἐπιμίσγεο Παίοσι Κρῆτας
Κᾶρας Θρηϊκίοις Τυρσηνὰ γένεθλα Λάκωσι
Σαρματικόν τε πόσιν φορέοις πρὸς Ἰβηρίδα νύμφην
ὧδε μὲν εὖ κεράσειας ἀτὰρ πολὺ φέρτατα πάντων
φῦλα μένειν μονόφυλα τὰ δἔξοχα τεκμήραντο
ἄνδρες ἐπακτῆρες τὰ δὲ μυρία φῦλα πέλονται
τῶν ἀμόθεν μορφαί τε καὶ εἴδεα τοῖα πελέσθω
μηκεδανόν κρατερὸν δέμας ἄρκιον ἠδὲ κάρηνον
κοῦφον ἐΰγληνον κυαναὶ στίλβοιεν ὀπωπαί
κάρχαρον ἐκτάδιον τελέθοι στόμα βαιὰ δὕπερθεν
οὔατα λεπταλέοισι περιστέλλοιθ ὑμένεσσι
δειρὴ μηκεδανή καὶ στήθεα νέρθε κραταιά
εὐρέα τὼ πρόσθεν δέ τὀλιζοτέρω πόδες ἔστων
ὀρθοτενεῖς κώλων ταναοὶ δολιχήρεες ἱστοί
εὐρέες ὠμοπλάται πλευρῶν ἐπικάρσια ταρσά
ὀσφύες εὔσαρκοι μὴ πίονες αὐτὰρ ὄπισθε
στρυφνή τἐκτάδιός τε πέλοι δολιχόσκιος οὐρή
τοῖοι μὲν ταναοῖσιν ἐφοπλίζοιντο δρόμοισι
δόρκοις ἠδ ἐλάφοισιν ἀελλοπόδῃ τε λαγωῷ
Θοῦροι δαὖθ ἕτεροι τοῖσιν μενεδήϊος ἀλκή
ὅσσοι καὶ ταύροισιν ἐπέχραον ἠϋγενείοις
καὶ σύας ὑβριστῆρας ἐπαΐξαντες ὄλεσσαν
ὅσσοι μηδὲ λέοντας ἑοὺς τρείουσιν ἄνακτας
ζατρεφέες πρώνεσσιν ἐοικότες ἀκρολόφοισι
σιμότεροι μὲν ἔασι προσώπατα δεινὰ δὕπερθε
νεύει ἐπισκυνίοισι μεσόφρυα καὶ πυρόεντες
ὀφθαλμοὶ χαροπαῖσιν ὑποστίλβοντες ὀπωπαῖς
ῥινὸς ἅπας λάσιος κρατερὸν δέμας εὐρέα νῶτα
κραιπνοὶ δοὐ τελέθουσιν ἀτὰρ μένος ἐνδόθι πολλόν
καὶ σθένος ἄφραστον καθαρόν καὶ θυμὸς ἀναιδής
ἐς μέν νυν θήρην ὁπλίζεο τοῖα γένεθλα
αἰχμητῶν σκυλάκων τοὶ κνώδαλα πάντα δίενται
χροιαὶ δἀργενναί τε κακαὶ μάλα κυάνεαί τε
οὔτε γὰρ ἠελίοιο φέρειν μένος ὦκα δύνανται
οὔτε νιφοβλήτοιο μένος πολυχειμέρου ὥρης
κεῖνοι δἐν πάντεσσιν ἀριστεύουσι κύνεσσι
τοῖς ἴκελαι μορφαὶ μάλα θήρεσιν ὠμηστῇσι
μηλοφόνοισι λύκοις ἢ τίγρεσιν ἠνεμοέσσαις
ἢ καὶ ἀλωπήκεσσι θοαῖσί τε πορδαλίεσσιν
ἢ ὁπόσοι Δήμητρι πανείκελον εἶδος ἔχουσι
σιτόχροοι μάλα γάρ τε θοοὶ κρατεροί τε πέλονται
εἰ δέ νύ τοι πινυτὴ σκυλακοτροφίη μεμέληται
μήποτ ἀμέλγεσθαι σκύλακας νεοθηλέϊ μαζῷ
αἰγῶν ἢ προβάτων μηδ οἰκιδίῃσι κύνεσσιν
ἦ γάρ τοι νωθροί τε καὶ οὐτιδανοὶ βαρύθοιεν
ἀλλ ἐλάφων ἤ που μαζῷ τιθασοῖο λεαίνης
ἤ που δορκαλίδων ἤ νυκτιπόροιο λυκαίνης
ὧδε γὰρ ἂν κρατερούς τε καὶ ὠκέας ἔξοχα θείης
εἰδομένους αὐτῇσι γαλακτοφόροισι τιθήναις
αὐτὰρ νηπιάχοισιν ἐπ οὐνόματα σκυλάκεσσι
βαιὰ τίθει θοὰ πάντα θοὴν ἵνα βάξιν ἀκούῃ
ἵπποισι κρατεροῖσι δὁμήθεες ἀγρευτῆρσιν
ἐξέτι νηπιάχων ἔστων μερόπεσσί τε πᾶσιν
ἠθάδιοι φίλιοί τε μόνοισι δὲ θήρεσιν ἐχθροί
μηδ ὑλάαν ἐθέλοιεν ἐπεὶ μάλα θηρευτῆρσι
σιγὴ τέθμιός ἐστι πανέξοχα δἰχνευτῆρσιν
εἴδεα δὲ στιβίης δυσδερκέος ἔπλετο δισσά
ἀνδρῶν ἠδὲ κυνῶν μέροπες μὲν ἄρ αἰολόβουλοι
ὄμμασι τεκμήραντο καὶ ἐφράσσαντο κέλευθα
μυξωτῆρσι κύνες δὲ πανίχνια σημήναντο
ναὶ μὴν ἀνθρώποισι πέλει περιδέξιος ὥρη
χειμερίη στείβουσί τἀμοχθήτοισιν ὀπωπαῖς
οὕνεκα καὶ νιφετοῖσι γεγραμμένα πάνθ ἅμ ὁρᾶται
καὶ πηλοῖσι μένει τετυπασμένα εἴκελα ταρσῷ
ἐχθρὸν ἔαρ δὲ κύνεσσι φίλον δὲ πέλει φθινόπωρον
εἴαρι γὰρ βοτάνῃσιν ἄδην ποιητρόφος αἶα
ἄνθεσι πληθύει τε πολύπνοος ἀμφὶ δὲ πάντῃ
εὐστέφανοι λειμῶνες ἀνήροτα πορφύρουσι
καὶ πᾶσαν στιβέεσσιν ἐϋρρίνοισι κύνεσσιν
ὀσμὴν πρεσβεύτειραν ἀμαλδύνουσιν ἄρουραι
αὐτὰρ ἐν εὐκάρπῳ γλυκεροσταφύλῳ φθινοπώρῳ
ποῖαι καὶ βοτάναι καί τἄνθεα γηράσκουσι
γυμνὴ δὲ σκυλάκεσσι μένει θήρειος ἀϋτμή
ἔστι δέ τι σκυλάκων γένος ἄλκιμον ἰχνευτήρων
βαιόν ἀτὰρ μεγάλης ἀντάξιον ἔμμεν ἀοιδῆς
τοὺς τράφεν ἄγρια φῦλα Βρετανῶν αἰολονώτων
αὐτὰρ ἐπικλήδην σφὰς Ἀγασσαίους ὀνόμηναν
τῶν ἤτοι μέγεθος μὲν ὁμοίϊον οὐτιδανοῖσι
λίχνοις οἰκιδίοισι τραπεζήεσσι κύνεσσι
γυρόν ἀσαρκότατον λασιότριχον ὄμμασι νωθές
ἀλλ ὀνύχεσσι πόδας κεκορυθμένον ἀργαλέοισι
καὶ θαμινοῖς κυνόδουσιν ἀκαχμένον ἰοφόροισι
ῥίνεσι δαὖτε μάλιστα πανέξοχός ἐστιν Ἀγασσεὺς
καὶ στιβίῃ πανάριστος ἐπεὶ καὶ γαῖαν ἰόντων
ἴχνιον εὑρέμεναι μέγα δὴ σοφός ἀλλὰ καὶ αὐτὴν
ἴδμων ἠερίην μάλα σημήνασθαι ἀϋτμήν
καί τις ἐπακτήρων πειρηθῆναι σκυλακήων
ἱμείρων προπάροιθε πυλάων αἰπεινάων
ἢ νέκυν ἢ ζώοντα φέρει παλάμῃσι λαγωόν
ἑρπύζει δὲ πάροιθε παραιβαδὸν ἀτραπιτοῖο
πρῶτα μὲν ἰθεῖαν μετέπειτα δὲ δοχμὸν ἐλαύνων
λαιῇ δεξιτερῇ σκολιὴν ὁδὸν ἀμφὶς ἑλίσσων
ἀλλ ὅτε δὴ μάλα πολλὸν ἀπ ἄστεος ἠδὲ πυλάων
ἔλθῃ δὴ τότε βόθρον ὀρυξάμενος κατέθαψε
νοστήσας δἐπὶ ἄστυ παλίσσυτος αὐτίκ ἀγινεῖ
ἀτραπιτοῖο πέλας κύνα μέρμερον αὐτὰρ ὅγ αἶψα
ὠρίνθη φριμάᾳ τε λαγωείης ὑπ ἀϋτμῆς
ἴχνια μαστεύει δὲ κατὰ χθονός οὐδὲ μάλ εὑρεῖν
ἱμείρων δύναται μάλα δἀσχαλόων ἀλάληται
ὡς δὅτε τις κούρη δέκατον περὶ μῆνα σελήνης
πρωτοτόκος λοχίῃσιν ὑπ ὠδίνεσσι τυπεῖσα
λύσατο μὲν πλοκάμους λῦσεν δἀπὸ δαίδαλα μαζῶν
ἠδ ἀχίτων δειλή τε καὶ ἀκρήδεμνος ἐοῦσα
στρωφᾶται πάντῃ κατὰ δώματα καὶ μογέουσα
ἄλλοτε μὲν πρόδομον μετανίσσεται ἄλλοτε δαὖτε
ἐς λέχος ἰθύει ποτὲ δἐν κονίῃσι ῥιφεῖσα
κωκύει ῥοδαλῇσιν ἐπισμήχουσα παρειαῖς
ὣς ὅ γε θυμοβόροισιν ἀνιάζων ὀδύνῃσι
τῇ καὶ τῇ θύει τε καὶ ἑξείης ἐρεείνει
πάντα λίθον καὶ πάντα λόφον καὶ πᾶσαν ἀταρπὸν
δένδρεά θἡμερίδας τε καὶ αἱμασιὰς καὶ ἀλωάς
ἀλλ ὁπότ ἴχνεος ὀψὲ διηερίοιο τυχήσῃ
καγχαλάᾳ κνυζεῖ τε κεχαρμένος οἷά τε τυτθαὶ
σκιρτεῦσιν δαμάλαι περὶ πόρτιας οὐθατοέσσας
ὣς καὶ τῷ μάλα θυμὸς ἐχήρατο σευόμενος δὲ
εἱλεῖται σκολιοῖσιν ἐπεμβεβαὼς πεδίοισιν
οὐδ ἀπό μιν πλάγξαις οὐδ εἰ μάλα τηλόθ ἐλαύνοις
ἰθύει δἀπρὶξ γλυκερῆς δεδραγμένος ὀδμῆς
εἰσόκε τέρμα πόνοιο καὶ εἰς βαλβῖδα περήσῃ
εἰ δέ μιν ὁπλίσσειας ἀθηρήτοισι λαγωοῖς
λάθρη μὲν πελάει κατὰ δἴχνιον ἴχνος ἐρείδει
βαιὸς ὑφ ἡμερίσιν κεκαλυμμένος ἢ καλάμῃσιν
οἷά τε ληϊστὴρ ἐρίφων κλόπος ὅστε νομῆα
ὑπνώοντα πέλας δεδοκημένος ἤρεμος ἕρπει
ἀλλ ὅτε δὴ λόχμῃσι λαγωείῃσι πελάσσῃ
ῥίμφ ἔθορεν τόξῳ ἐναλίγκιος ἠὲ δράκοντι
συρικτῇ τὸν ὄρινεν ἑῆς πάρος ἀτρεμέοντα
ἰοδόκου χειῆς ἀμαλητόμος ἤ τις ἀροτρεύς
ὣς ὅ γε καγχαλόων ὠκὺς θόρεν ἢν δὲ τυχήσῃ
ῥεῖά μιν ὀξυτέροισι δαμασσάμενος ὀνύχεσσι
καὶ γενύεσσιν ἑλὼν φόρτον μέγαν ἀντιάσειεν
ὦκα φέρει μογέων τε βαρυνόμενός τε πελάζει
βριθομένη πυρῷ τε μετ αὔλιον εἶσιν ἀπήνη
τὴν δἐσιδόντες ὄρουσαν ἀολλέες ἀγροιῶται
πρόπροθι δἀντήσαντες ὁ μὲν κύκλοισιν ἐρείδει
ἄλλος ὑπερτερίην ὁ δἄρ ἄξονα βουσὶν ἀρήγων
εἰς αὖλιν δὲ μολόντες ἐλύσανθ ἱστοβοῆα
ταῦροι δἱδρώοντες ἀνέπνευσαν καμάτοιο
θυμὸς δἠπεδανοῦ μέγ ἐχήρατο βουπελάταο
ὣς ὁ μὲν ἱκνεῖται φόρτον γενύεσσιν ἀγινῶν
αὐτὰρ ὅ γἀντιάᾳ κεχαρημένος ὠκὺς ἐπακτήρ
ἄμφω δἀείρας ἀπὸ μητέρος ὑψόθι γαίης
κόλποισιν θέτο θῆρα καὶ αὐτὸν θηροφονῆα
εἰ δἄγε μοι Ζηνὸς θύγατερ καλλίσφυρε Φοίβη
παρθένε χρυσομίτρη δίδυμον γένος Ἀπόλλωνι
εἰπέμεναι μερόπων τίς ἀγασθενέων θἡρώων
σῆς ἀπὸ χειρὸς ἄειρε μεγακλέα δήνεα θήρης
ἀμφὶ πόδας Φολόης ἀνεμώδεος ἄγρια φῦλα
θηρομιγῆ μερόπων μὲν ἐπ ἰξύας ἰξυόφιν δὲ
ἵππων ἡμιβρότων ἐπιδόρπιον εὕρετο θήρην
ἐν μερόπεσσι δὲ πρῶτος ὁ Γοργόνος αὐχέν ἀμέρσας
Ζηνὸς χρυσείοιο πάϊς κλυτός εὕρετο Περσεύς
ἀλλὰ ποδῶν κραιπνῇσιν ἀειρόμενος πτερύγεσσι
καὶ πτῶκας καὶ θῶας ἐλάζυτο καὶ γένος αἰγῶν
ἀγροτέρων δόρκους τε θοοὺς ὀρύγων τε γένεθλα
ἠδ αὐτῶν ἐλάφων στικτῶν αἰπεινὰ κάρηνα
ἱππαλέην δἄγρην ὁ φαεσφόρος εὕρετο Κάστωρ
καὶ τοὺς μὲν κατέπεφνεν ἐπίσκοπον ἰθὺς ἄκοντι
βαλλόμενος τοὺς δαὖτε θοοῖς ἵπποισιν ἐλαύνων
θῆρας ἕλε ξυνοχῇσι μεσημβρινοῖο δρόμοιο
πρὸς δὲ μόθους θηρῶν κύνας ὥπλισε καρχαρόδοντας
διογενὴς πρῶτος Λακεδαιμόνιος Πολυδεύκης
καὶ γὰρ πυγμαχίῃσι λυγροὺς ἐναρίξατο φῶτας
καὶ σκυλάκεσσι θοαῖς βαλίους ἐδαμάσσατο θῆρας
ἔξοχα δἐν σταδίοισιν ὀρειοτέροισι μόθοισιν
Οἰνείδης ἤστραψεν ἐνυάλιος Μελέαγρος
ἄρκυας αὖτε βρόχους τε καὶ ἀγκύλα δίκτυα πρῶτος
Ἱππόλυτος μερόπεσσιν ἐπακτήρεσσιν ἔφηνε
Σχοινῆος πρώτη δὲ κλυτὴ θυγάτηρ Ἀταλάντη
θηρσὶ φόνον πτερόεντα συηβόλος εὕρετο κούρη
νυκτερίους δὲ δόλους νυχίην πανεπίκλοπον ἄγρην
Ὠρίων πρώτιστος ἐμήσατο κερδαλεόφρων
τόσσοι μὲν θήρης κρατεροὶ πάρος ἡγεμονῆες
πολλοὺς δαὖ μετόπισθεν ἔρως ἐδαμάσσατο δριμύς
οὐ γάρ τις κέντροισι δαμεὶς ἄγρης ἐρατεινῆς
αὖθις ἑκὼν λείψειεν ἔχει δέ μιν ἄσπετα δεσμά
οἷος μὲν γλυκὺς ὕπνος ἐπ ἄνθεσιν εἴαρος ὥρῃ
οἵη δαὖτε θέρευς γλυκερὴ σπήλυγγι χαμεύνη
οἵη δἐν σκοπέλοισιν ἐπακτήρεσσι πάσασθαι
τερπωλή πόσση δὲ χάρις κείνοισιν ὀπηδεῖ
δρεπτομένοις αὐτοῖσι μελιχρῆς ἄνθος ὀπώρης
ψυχρὸν δἐξ ἄντροιο προχεύμενον ἄργυφον ὕδωρ
οἷον κεκμηῶσι ποτὸν γλυκερόν τε λοετρόν
οἷα δἐνὶ ξυλόχοις κεχαρισμένα δῶρα φέρουσιν
ἐν γλυκεροῖς ταλάροισι παρ αἰπολίοισι νομῆες
ἀλλ ἄγε δὴ ταύρων ζηλήμονα πάγχυ γενέθλην
πρῶτον ἀείδωμεν καὶ μυρίον ἔξοχα νεῖκος
οἷον ὑπὲρ θαλάμοιο πανάγρια δηρίσαντο
εἷς βασιλεὺς ἀγέληφι τυραννεύων ὄχ ἄριστος
βαιοτέροις ταύροις καὶ θηλυτέρῃσιν ἀνάσσει
πέφρικεν δἀγέλη κεραὸν μέγαν ἡγεμονῆα
αἱ δαὖτε τρομέουσιν ἑὸν πόσιν ἀγριόωντα
ὁππότε μυκήσαιτ ἄγριοι βόες ἀλλ ὅτ ἐπ ἄλλῳ
ταῦρος ἀποκρινθεὶς ἀγέλης πλατὺν αὐχένα τείνας
οἶος ἴῃ κἀκεῖνος ἄναξ σφετέροισιν ἀνάσσων
δὴ τότ ἐπ ἀμφοτέροισιν ὑπέρβιος ἵστατ ἐνυώ
πρῶτα μὲν ἀντίπρωρον ἐς ἀλλήλους ὁρόωντες
ἄγρια θυμαίνοντι χόλῳ μέγα παιφάσσουσι
καὶ πυρόεν πνείουσι καὶ ἀμῶνται ποσὶ γαῖαν
οἷα κονιόμενοι προκαλίζονται δἑκάτερθεν
ὀξέα κεκλήγοντες ἐνυαλίοισιν ἀϋταῖς
αὐτὰρ ἐπεὶ σάλπιγξαν ἐφ ὑσμίνην ἀλεγεινήν
ἄσχετον ἀΐσσουσιν ἑοῖσι δἄφαρ κεράεσσι
πᾶν δέμας ἀλλήλοισιν ἀμοιβαδὶς οὐτάζουσιν
οἷα δἐνὶ πτολέμῳ βυθίῳ ὅτε ναυμάχος Ἄρης
δῆριν ἀείρηται δοιαὶ πανυπείροχα νῆες
στράπτουσαι θαμινοῖσιν ἐναντίον ὁπλίτῃσιν
ἀντίβιον πρώρῃσι μετωπαδὸν ἐγχρίμπτονται
σπερχόμεναι πνοιῇ τε λάβρῳ παλάμηφι τε ναυτῶν
ἔντεσι χαλκείοις δὲ περιβρέμεται κτύπος ἀνδρῶν
νηῶν τἀγνυμένων στένεται δὅλος οἴδματι Νηρεύς
τοῖος καὶ ταύροισιν ἐς αἰθέρα δοῦπος ἱκάνει
θεινόντων ἄμοτον καὶ θεινομένων κεράεσσιν
εἰσόκε δή τις ἕλῃσι φίλην ἑτεραλκέα νίκην
αὐτὰρ ὅ γοὔτι φέρει δοῦλον ζυγόν αἰδόμενος δὲ
καὶ βαρέα στενάχων ἐπὶ δάσκιον ἤλυθεν ὕλην
οἶος δἐν σκοπέλοισι περιπλομένων ἐνιαυτῶν
φέρβετ ὀρειαύλοισιν ἀποσταδὸν ἐν ξυλόχοισιν
οἶά τις ἀθλεύων βριαρὸν δὅτε κάρτος ἴδηται
καὶ σθένος ἀμφήριστον ἀνέκραγεν αὐτίκ ὄρεσφιν
αὐτὰρ ὅγ ἀντήϋσεν ἐπεσμαράγησε δὲ δρυμών
ἀλλ ὅτε θαρσήσειε κραταιοτέρῃσιν ἀϋταῖς
δή ῥα τότ ἐξ ὀρέων ἐπὶ δήϊον εὐθὺς ἱκάνει
ῥεῖα δἕλεν φορβαῖς γὰρ ἑὸν δέμας ἐξήσκησε
τηλόθ ἐνὶ δρυμοῖσι σθενοβλαβέος Κυθερείης
εἴδεα πολλὰ πέλει δὲ καὶ ἤθεα μυρία ταύροις
Αἰγύπτου μὲν ἔασι παρ ὄχθαις ἀγλαοκάρποις
Νείλου πυροφόροιο πολυσχιδέος ποταμοῖο
χιόνεοι χροιήν μέγεθος πάντων ὄχ ἄριστοι
φαίης κεν κατὰ γαῖαν ἴμεν βαθυτέρμονα νῆα
ἤπια δὲ φρονέουσι καὶ ἠθάλεοι μερόπεσσιν
ὅττι βροτοὶ δἐνέπουσιν ἐνηέες ἐξανέχονται
οἱ Φρύγιοι χροιὴν μὲν ἀριπρεπέες τελέθουσι
ξανθοί τε φλογεροί τε βαθεῖαι δαὐχένι σάρκες
σφαιρωτὸς δἐφύπερθε μετήορος ὕψι κόρυμβος
ξείνη δἐν κεράεσσι φύσις κείνοισι τέτυκται
οὐ γάρ τοι κρατερῇσιν ὑπὲρ κεφαλῆφι πέπηγε
κλίνουσιν δὲ κέρατα καὶ ἀγκλίνουσ ἑκάτερθε
μώνυχες Ἀόνιοι στικτὸν γένος οἰοκέρωτες
ἔκ τε μέσου κέρας αἰνὸν ἐπαντέλλουσι μετώπου
Ἀρμενίοις δίδυμον μὲν ἀτὰρ κέας εἱλικόμορφον
αἰχμῇσιν μέγα πῆμα παλίστροφον ἠέρτηται
οἱ Σύριοι ταῦροι δέ Χεροννήσοιο γένεθλα
αἰπεινὴν τοὶ Πέλλαν ἐΰκτιτον ἀμφινέμονται
αἴθωνες κρατεροί μεγαλήτορες εὐρυμέτωποι
ἄγραυλοι σθεναροί κερααλκέες ἀγριόθυμοι
μυκηταί βλοσυροί ζηλήμονες εὐρυγένειοι
ἀλλ οὐ πιαλέοι δέμας ἀμφιλαφὲς βαρύθουσιν
οὐδὲ πάλιν λιπόσαρκοι ἑὸν δέμας ἀδρανέουσιν
ὧδε θεῶν κλυτὰ δῶρα κερασσάμενοι φορέουσιν
ἀμφότερον κραιπνοί τε θέειν σθεναροί τε μάχεσθαι
κεῖνοι τοὺς φάτις ἔσκε Διὸς γόνον Ἡρακλῆα
καρτερόν ἀθλεύοντ ἀγέμεν πάρος ἐξ Ἐρυθείης
ὁππότ ἐπ Ὠκεανῷ δηρίσατο Γηρυονῆϊ
καἰ κτάνεν ἐν σκοπιῇσιν ἐπεὶ πόνον ἄλλον ἔμελλεν
οὐχ Ἥρῃ τελέειν οὐδ Εὐρυσθῆος ἐνιπαῖς
Ἀρχίππῳ δἑτάρῳ Πέλλης ἡγήτορι δίης
ἦ γάρ τοι προπάροιθε παραὶ πόδας Ἐμβλωνοῖο
πᾶν πεδίον πελάγιζεν ἐπεὶ πολὺς αἰὲν Ὀρόντης
ἵετ ἐπειγόμενος χαροποῦ δἐπελήθετο πόντου
δαιόμενος Νύμφης κυανώπιδος Ὠκεανίνης
δήθυνεν δὲ πάγοισι κάλυπτε δἐρίσπορον αἶαν
οὔτι θέλων προλιπεῖν δυσέρωτα πόθον Μελιβοίης
οὔρεσί τἀμφότερωθε περίδρομος ἐστεφάνωτο
τειναμένοις ἑκάτερθεν ἐπ ἀλλήλοισι κάρηνα
ἤϊεν ἀντολίηθε Διόκλειον δέμας αἰπύ
ἐκ δἄρα δυσμάων λαιὸν κέρας Ἐμβλωνοῖο
αὐτὸς δἐν μεσάτοισιν ἐπαιγίζων πεδίοισιν
αἰὲν ἀεξόμενος καὶ τείχεος ἐγγὺς ὁδεύων
χέρσον ὁμοῦ καὶ νῆσον ἐμὴν πόλιν ὕδασι χεύων
τοὔνεκεν αὐτίκ ἔμελλε Διὸς γόνος ἀμφοτέροισι
νάματα μετρήσειν ῥοπάλῳ καὶ χερσὶ κραταιαῖς
ὕδατα δἐκ πεδίοιο διακριδὸν ἰθύνεσθαι
εὐπλοκάμου λίμνης ἠδ εὐτροχάλου ποταμοῖο
ἔρξε δὲ πουλὺν ἄεθλον ἐπεὶ στεφάνην διέκερσεν
ἀμφιβόλων ὀρέων λῦσεν δἄπο λάϊνα δεσμά
καὶ ποταμὸν προέηκεν ἐρευγόμενον προμολῇσιν
ἄσχετα κυμαίνοντα καὶ ἄγρια μορμύροντα
ἴθυνεν δἐπὶ θῖνας ὁ δἔβραχεν ἠπύτα πόντος
καὶ Συρίου κονάβησε μέλαν δέμας αἰγιαλοῖο
οὐ τοίω γἑκάτερθε πολυσμαράγοιο θαλάσσης
ἀντιπόρω ποταμὼ καταβαίνετον ὕδατι λάβρῳ
ἔνθεν μὲν Βορέαο τεμὼν ἀργῆτα χαλινὰ
ἂν Σκυθίην Ἴστρος λέλακεν μέγα πάντοθε πάντῃ
συρόμενος κρημνοῖσι καὶ ὑδατοπλήγεσιν ἄκραις
τῇ δαὖτ ἐκ Λιβύης ἱερὸν ῥόον Αἰγύπτοιο
ἀμφί ἑ ῥηγνύμενον τρομέει ταναηχέτα πόντος
ὣς ποταμὸς κελάρυζε μέγας περὶ θῖνας Ὀρόντης
σμερδαλέον μύκημα πελώρια δἴαχον ἀκταὶ
δεχνύμεναι κόλποισι νεήλυδος οἶδμα θαλάσσης
γαῖα δἀνέπνευσεν μελανόχροος οὐθατόεσσα
κύματος ἐξαναδῦσα νέον πέδον Ἡρακλῆος
πάντῃ δεἰσέτι νῦν σταχυηκομέουσιν ἄρουραι
πάντῃ δἔργα βοῶν θαλερὰς βέβριθεν ἀλωὰς
Μεμνόνιον περὶ νηόν ὅθ Ἀσσύριοι ναετῆρες
Μέμνονα κωκύουσι κλυτὸν γόνον Ἠριγενείης
ὅν ποτε Πριαμίδῃσιν ἀμυνέμεναι πελάσαντα
θαρσαλέος πόσις ὦκα δαμάσσατο Δηϊδαμείης
ἀλλὰ τὰ μὲν κατὰ κόσμον ἀείσομεν εὐρέα κάλλη
πάτρης ἡμετέρης ἐρατῇ Πιμπληΐδι μολπῇ
νῦν δὲ παλίντροπος εἶμι κλυτὴν θήρειον ἀοιδήν
ἔστιν ἀμαιμάκετον φονίοις ταύροισι γένεθλον
τοὺς καλέουσι Βίσωνας ἐπεὶ πάτρης τελέθουσι
Βιστονίδος Θρῄκης ἀτὰρ ἔλλαχον εἴδεα τοῖα
φρικαλέην χαίτην μὲν ἐπωμαδὸν αἰθύσσουσιν
αὐχέσι πιαλέοισι καὶ ἀμφ ἀταλοῖσι γενείοις
οἷά τε λαχνήεντες ἀριπρεπὲς εἶδος ἔχουσι
ξανθοκόμαι βλοσυροί θηρῶν μεδέοντε λέοντες
ὀξεῖαι κεράων δὲ πυριγλώχινες ἀκωκαὶ
χαλκείοις γναμπτοῖσιν ἐπείκελοι ἀγκίστροισιν
ἀλλ οὐχ ὡς ἑτέροισιν ἐναντίον ἀλλήλοισι
νεύουσι στυγερῶν κεράων ἐπικάρσιον αἰχμαί
ὕπτια δεἰσορόωντα πρὸς αἰθέρα φοίνια κέντρα
τοὔνεκεν ὁππότε δή τιν ἐπιχρίμψωσι κιχόντες
ἢ βροτὸν ἤ τινα θῆρα μετήορον ἀείρουσι
γλῶσσα δὲ τοῖς στεινὴ μὲν ἀτὰρ τρηχεῖα μάλιστα
οἷα σιδηροβόροιο πέλει τέχνασμα σιδήρου
γλώσσῃ δαἱμάσσοντες ἀπὸ χρόα λιχμάζουσι
ναὶ μὴν ὠκυπόδων ἐλάφων γένος ἔτραφεν αἶα
εὐκέραον μεγαλωπόν ἀριπρεπές αἰολόνωτον
στικτόν ἀρίζηλον ποταμηπόρον ὑψικάρηνον
πιαλέον νώτοις καὶ λεπταλέον κώλοισιν
οὐτιδανὴ δειρὴ καὶ βαιοτάτη πάλιν οὐρή
τετράδυμοι ῥῖνες πίσυρες πνοιῇσι δίαυλοι
ἀβληχρὴ κραδίη καὶ θυμὸς ἔσωθεν ἄναλκις
καὶ κωφαὶ κεράων αἰχμαὶ τόσον ἀντέλλουσιν
οὔ ποτε γὰρ κεφαλῆφιν ἐναντία δηρίσαιντο
οὐ θηρσὶ κρατεροῖς οὐκ ἀργαλέοισι κύνεσσιν
οὐδ αὐτοῖς δειλοῖς λασιοκνήμοισι λαγωοῖς
τρηχὺς δαὖτ ἐλάφοισιν ἔρως πολλή τἈφροδίτη
καὶ θυμὸς ποτὶ λέκτρον ἀναιθόμενος πρόπαν ἦμαρ
οἷον ἀειθούροισιν ἀλεκτρυόνεσσι μαχηταῖς
πᾶσίν τἀνθοκόμοις πτεροείμοσιν οἰωνοῖσι
κεύθουσιν λαγόνεσσι δὑπ αὐτὴν ἔνδοθι νηδὺν
ἀμφιδύμους ὁλκούς τοὺς εἴ κέ τις ἀμήσειεν
αὐτίκα θῆλυν ἔθηκε πρόπαν δἀπέρευσε καρήνων
ὀξύκομον κεράων πολυδαίδαλον αἰόλον ἔρνος
οὐ μὲν ἄρ εἰς εὐνὴν γάμιος νόμος οἷά τε θηρσὶ
τοῖς ἄλλοις ξεῖνοι δὲ πόθοι κείνοισι μέλονται
οὔτε γὰρ ἑσταότες παρὰ τέμπεσιν ἀγρονόμοισιν
οὔτ ἄρα κεκλιμένοι χθαμαλοῖσιν ἐπ ἄνθεσι ποίης
θηλυτέραις ἐλάφοισιν ὁμιλαδὸν εὐνάζονται
ἀλλὰ ποσὶ κραιπνοῖσι θέων ἐκίχανε θέουσαν
φεύγουσαν μάρπτει δὲ καὶ ἀγκὰς ἔχει παράκοιτιν
ἀλλ οὐδ ὣς παρέπεισε φέρουσα πόσιν δἐπὶ νώτου
ἐμμενέως φεύγει παναμείλιχον ἦτορ ἔχουσα
αὐτὰρ ὅ γἑσπόμενος δισσοῖς λαιψηρὰ πόδεσσιν
οὐ μεθίησι πόθον γαμίους δἐτελέσσατο θεσμούς
ἀλλ ὅτε δὴ μετόπισθε περιπλομένῃσι σελήναις
θηλυτέρη τίκτει τρίβον ἀνθρώπων ἀλεείνει
οὕνεκεν ἀτραπιτοὶ μερόπων θήρεσσι βέβηλοι
ἔξοχα δἐν θήρεσσιν ἐπ ἀγλαΐῃ κομόωσιν
ἄρσενες εὐκέραοι πολυδαίδαλον ἔρνος ἔχοντες
ἦ γὰρ ἐϋσχιδέων κεράων ὥρησι πεσόντων
βόθρον μὲν κατὰ γαῖαν ὀρυξάμενοι κατέθαψαν
ὄφρα κε μή τις ἕλῃσιν ἐπ αὔλακος ἀντιβολήσας
κεύθονται δαὐτοὶ πυμάτοις λασίοισί τε θάμνοις
αἰδόμενοι θήρεσσι καρήατα τοῖα φανῆναι
γυμνά τά τοι προπάροιθε μετήορον ἀείροντο
ἀμφίβιοι δἔλαφοι καὶ γὰρ τραφερὴν πατέουσι
καὶ πόντον περόωσιν ὁμόστολον ἀλλήλοισι
ναυτιλίην πλώοντες ὅτ ἐξανύουσι θάλασσαν
πρόσθε μὲν εἷς ἐλάφοισιν ἐπὶ στίχας ἡγεμονεύει
οἷα κυβερνητὴρ μεθέπων οἰήϊα νηός
τῷ δἕτερος κατὰ νῶτον ἐρειδόμενος μετόπισθε
δειρὴν ἠδὲ κάρηνον ὁμαρτεῖ ποντοπορεύων
ἄλλος δἄλλον ἔπειτα φέρων τέμνουσι θάλασσαν
ἀλλ ὅτε νηχόμενον κάματος πρώτιστον ἕλῃσι
στοῖχον ὁ μὲν προλιπὼν ἔμολεν ποτὶ τέρμα φάλαγγος
παύσατο δἀγκλινθεὶς ἑτέρῳ βαιὸν καμάτοιο
ἄλλος δαὖτ οἴηκας ἔχων ἐπὶ πόντον ὁδεύει
πάντες δὲ πλώοντες ἀμοιβαδὶς ἡγεμονῆες
ποσσὶ μὲν οἷα πλάταισιν ἐρέσσουσιν μέλαν ὕδωρ
ὕψι δἀνίσχονται κεράων πολυήρατον εἶδος
οἷά τε λαίφεα νηὸς ἐπιτρέψαντες ἀήταις
ἔχθος δἀλλήλοισιν ἀνάρσιον αἰὲν ἔχουσι
πᾶν ὀφίων ἐλάφων τε γένος πάντῃ δἐρεείνει
οὔρεος ἐν βήσσῃς ἔλαφος θρασὺν ἑρπηστῆρα
ἀλλ ὅτ ἴδῃ στροφάλιγξιν ὑφαινόμενον δολιχῇσιν
ἴχνος ὀφιόνεον μέγα καγχαλόων ἀφικάνει
ἆσσον φωλειοῦ ῥῖνας δἐπεθήκατο χειῇ
πνοιῇσι λάβρῃσιν ἐφελκόμενος ποτὶ δῆριν
ἑρπετὸν οὐλόμενον τὸν δοὐκ ἐθέλοντα μάχεσθαι
ἆσθμα βιησάμενον μυχάτης ἐξείρυσεν εὐνῆς
αἶψα γὰρ εἴσιδεν ἐχθρόν ἐς αἰθέρα θὑψόσ ἀείρει
λευγαλέην δειρήν λευκοὺς δὑπέσηρεν ὀδόντας
ὀξέα πεφρίκοντας ἐπικροτέει δὲ γένειον
πυκνοῖς φυσιόων συρίγμασιν ἰοφόρος θήρ
αὐτίκα δαὖτ ἔλαφος καὶ μειδιόωντι ἐοικώς
δαιτρεύει στομάτεσσιν ἐτώσια δηριόωντα
καί μιν ἑλισσόμενον περὶ γούνασιν ἀμφί τε δειρὴν
ἐμμενέως δάπτει κατὰ δὲ χθονὶ πολλὰ κέχυνται
λείψανα παιφάσσοντα καὶ ἀσπαίροντα φόνοισι
καί κε τάχ οἰκτείρειας ἀπηνέα περ μάλ ἐόντα
ὠμηστῆρα ῥιφέντα πολυτμήτοισι φόνοισι
ἱπποβότου Λιβύης δἐπὶ τέρμασι πουλὺς ἀλᾶται
ἄσπετος οὐλόμενος στρατὸς αἰόλος ἑρπηστήρων
ἀλλ ὅτε δὴ κλινθεὶς ἔλαφος ψαμαθώδεσιν ἄκραις
οἶος ἔῃ τῷδ αὐτίκ ἐπέσσυτο πάντοθεν ἐχθρὸς
ἑσμὸς ἀπειρεσίων ὀφίων στυγεραί τε φάλαγγες
ἰοτόκοι ῥινῷ δὲ πικροὺς ἐνέρεισαν ὀδόντας
ἅψεα πάντ ἐλάφοιο περισταδὸν ἀμφιχυθέντες
οἱ μὲν γάρ τἐφύπερθεν ἐπιστρέψαντε κάρηνον
ὀφρύας ἠδὲ μέτωπον ἐνιπρίουσι γένυσσιν
οἱ δἄρα λεπταλέην δειρὴν καὶ στέρνον ἔνερθε